SUPER เผยโซลาร์ฟาร์มสหกรณ์ 3 โครงการ กำลังผลิตรวม 10MW เริ่ม COD แล้ว
SUPER เผยโซลาร์ฟาร์มสหกรณ์ 3 โครงการ ขนาดกำลังการผลิตรวม 10MW เริ่ม COD แล้ว
27 ธ.ค. 2559

บริษัท ซุปเปอร์บล๊อก จํากัด (มหาชน) หรือ SUPER ระบุว่า ในวันที่ 26 ธ.ค.59 บริษัทย่อยของ SUPER ในฐานะที่เป็นผู้สนับสนุนโครงการ ในการดำเนินการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยงานราชการและสหกรณ์ภาคการเกษตร ได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาค และ/หรือ การไฟฟ้านครหลวงจำนวนรวม 3 โครงการกำลงการผลิตรวม 10.0 เมกะวัตต์

โดยบริษัท 17 อัญญวีร์ โฮลดิ้ง จำกัด (17AYH) เป็นบริษัทย่อยของบริษัทที่ถือหุ้นโดยบริษัท มิเลนเนี่ยม แอคท์จำกัด (MIL) โดยที่ MIL เป็นบริษัทย่อยของบริษัทที่ถือหุ้นโดยบริษัท ซุปเปอร์โซล่าร์เอนเนอร์ยี จำกัด (SSE) ในสัดส่วนร้อยละ 100
ขณะที่ บริษัท ไอ คิว โซล่า จำกัด (IQS) และบริษัทไอคิว กรีน (IQG) เป็นบริษัทย่อยของบริษัทที่ถือหุ้นโดยบริษัท ซุปเปอร์โซล่าร์ เอนเนอร์ยี จำกัด (SSE) ในสัดส่วนร้อยละ 49
ทั้งนี้ โครงการสหกรณ์การเกษตรบางพลี จำกัดและสหกรณ์การเกษตรบางบ่อ เป็นโครงการที่ทำสัญญาซื้อขายไฟฟ้ากับการไฟฟ้านครหลวง (กฟน.) และได้ทำการทดสอบระบบ First Sync เมื่อวันที่ 19 ธ.ค.59 และ 21 ธ.ค.59 ตามลำดับ โดยในวานนี้ (26 ธ.ค.) ได้ตรวจสอบและอนุมัติ และให้ถือว่าทั้ง 2 โครงการเริ่มต้นนับวัน COD จดหน่วยคิดเงินได้ ณ ตั้งแต่วันที่เริ่ม First Sync ได้เลย
อนึ่ง ส่งผลให้โครงการโรงไฟฟ้าฟ้าพลังงานแสงอาทิตย์ของบริษัทย่อยของ SUPER ทุกโครงการ ได้จ่ายไฟฟ้าเข้าระบบเชิงพาณิชย์ (COD) ให้กับการไฟฟ้าส่วนภูมิภาคและ/หรือการไฟฟ้าฝ่ายผลิตแห่งประเทศไทยแล้ว เป็นจำนวนรวมทั้งสิ้น 113 โครงการ กำลังการผลิตรวม 690.90 เมกะวัตต์